শেহিতলিক মসজিদ

শেহিতলিক মসজিদ হলো জার্মানির বার্লিনের নয়কোলন এলাকায় অবস্থিত একটি মসজিদ। ২০০৫ সালে এই সুন্নি মসজিদটির নির্মাণকাজ সম্পন্ন হয় এবং এটি 'দিয়ানত ইশলেরি তুর্ক ইসলাম বিরলিগি' (DİTİB) দ্বারা পরিচালিত হয়। হিলমি সেনাল্প কর্তৃক উসমানীয় পুনর্জাগরণ শৈলীতে নকশা করা এই চারতলা মসজিদে ১,৫০০ মুসুল্লির ধারণক্ষমতা রয়েছে। মসজিদ কমপ্লেক্সটিতে একটি সাংস্কৃতিক কেন্দ্র এবং একটি তথ্য ও সভা কেন্দ্রও অন্তর্ভুক্ত রয়েছে। মসজিদটির নামকরণ করা হয়েছে তুর্কি কবরস্থানের নামানুসারে, যা ১৮৬৬ সালে একটি কূটনৈতিক কবরস্থান হিসেবে তৈরি করা হয়েছিল। সেখানে থাকা বেশ কিছু বিশেষ কবরের মধ্যে আর্মেনীয় গণহত্যার হোতা চেমাল আজমি এবং বাহাত্তিন শাকিরের কবরও রয়েছে, যার সমালোচনা করেছিলেন কুর্দি-জার্মান রাজনীতিবিদ গিয়াসেত্তিন সায়ান। সংক্ষিপ্ত বিবরণ ১৯৯৯ সালে এই ভবনের ভিত্তিপ্রস্তর স্থাপন করা হয়েছিল এবং ২০০৫ সালে মসজিদের নির্মাণকাজ শেষ হয়। হিলমি শেনাল্প কর্তৃক নকশা করা এই মসজিদটি আধুনিক পুনর্জাগরণ শৈলীতে ১৬ এবং ১৭ শতাব্দীর উসমানীয় স্থাপত্যের আদলে তৈরি করা হয়েছে। মসজিদে ৩৭.১ মিটার উঁচু দুটি মিনার এবং ২১.৩ মিটার উঁচু একটি মূল গম্বুজ রয়েছে। মসজিদটি ২০১০ সালে চারবার অগ্নিসংযোগের লক্ষ্যবস্তু হয়েছিল। ২০১১ সালে অপরাধীকে গ্রেপ্তার করা হয় এবং দুই বছর নয় মাসের কারাদণ্ড দেওয়া হয়। চিত্রশালা আরও দেখুন জার্মানিতে ইসলাম জার্মানির মসজিদের তালিকা DITİB মসজিদসমূহ তথ্যসূত্র গ্রন্থপঞ্জি Wiedemer, Rochus (২০১৮)। "Die Şehitlik-Moschee in Berlin-Neukölln. Neoosmanische Pastiche und bauliches Zeugnis einer lokalen Geschichte des Islam"। INSITU (জার্মান ভাষায়) (2): ৩১৭–৩২৮। বহিঃসংযোগ উইকিমিডিয়া কমন্সে শেহিতলিক মসজিদ সম্পর্কিত মিডিয়া দেখুন। দাপ্তরিক ওয়েবসাইট